Abdulloh ibn Huzofa as-Sahmiy

Abdulloh ibn Huzofa as-Sahmiy (arabcha: عبد الله بن حذافة السهمي — Abdulloh ibn Huzofa ibn Qays ibn Adiy ibn Saʼd as-Sahmiy al-Qurashiy,? — 33/654, Misr) — sahoba.

 Oilasi 
Abdulloh ibn Huzofa as-Sahmiy Eron podshohi va Rum imperatori bilan uchrashgan sahoba. Kunyasi Abu Huzofa, onasi Tamima bint Xarson Bani al-Horis qabilasidan.

Manbalarda kelishicha, Abdulloh ibn Huzofa as-Sahmiy Mak­­kada musulmonlarga mushriklarning taz­yiqi kuchaygandan keyin Habashis­tonga hijrat qilgan.
Hijratning oltinchi yili Hudaybiya sulhidan keyin Payg‘ambar Fors diyorining podshohi Kisroga Islom diniga kirish taklifi bitilgan maktubni olib borishni Abdulloh ibn Huzofa as-Sahmiyga topshiradilar.

 Faoliyati 
Hijratning o‘n to‘qqizinchi yili xalifa Umar ibn al-Xattob Rumga yuborgan qo‘shin tarkibida Abdulloh ibn Huzofa as-Sahmiy ham bo‘lgan. U asir tushib qoladi va Rum imperatori Hiraqlning peshonasidan bir o‘pish evaziga barcha qolgan asirlarni ozod etilishiga sabab bo‘ladi. Shuning­dek, u Misr­ning fath etilishida ham qatnash­gan.

 Hadisi 
Abdulloh ibn Huzofa as-Sahmiy uchta hadis rivoyat qilgan. Undan Sulaymon ibn Yasor, Abu Voil Shaqiq ibn Salama, Mas’ud ibn Hakamlar hadis rivoyat qilgan.

 Vafoti 
Usmon ibn Affon xalifalik davrida vafot etadi.

 Adabiyotlar 

 Az-Zahabiy. Siyar. — Qohira: „Dor al-hadis“, 2006. II, 71; III, 345; 
 Ibn al-Asir. Usd al-g‘āba. — Qohira: 1285-87. III, 142-144; 
 Islom. Ensiklopediya. — T.: „O‘zME DIN“, 2017. 16; 
 Islomshunoslik qomusiy lug‘ati. — T.: „Movarounnahr“, 2013. 26-27.
Ibn Asir. Usd al-g’oba fiy ma’rifati as-sahoba, - Bayrut: Daru Hazam, 2012.
 Manbalar